Vážení občania,

Obecný úrad Zamarovce už tri roky prevádzkuje bezplatnú službu „obecný hlásnik“. Služba je založená na okamžitom zasielaní informácií do Vášho mobilného telefónu (prostredníctvom SMS správ) alebo na Vašu e-mailovú adresu. **Je na Vás**, akým spôsobom chcete byť informovaní o kultúrnych, športových a spoločenských akciách v obci. „**Obecný hlásnik“ slúži aj na prenos všetkých dôležitých informácií obce smerom k Vám (ochrana života, zdravia a majetku)**. Súčasne je zachovaná funkčnosť obecného rozhlasu, webovej stránky obce: [www.obeczamarovce.sk](http://www.obeczamarovce.sk) a oficiálneho FB profilu obce Zamarovce: www.facebook.com/obeczamarovce. **Ku dňu 01.01.2022 je obecný hlásnik zasielaný na 263 tlf. čísel a 241 emailových adries, pričom sa neustále rozrastáme.** Váš záujem o túto bezplatnú službu nás teší a súčasne motivuje k jej zlepšovaniu.

V prípade, že sa rozhodnete využiť túto bezplatnú službu, **je potrebné čitateľne, najlepšie paličkovým písmom, vyplniť priložený formulár**, do ktorého uvediete svoje údaje: titul, meno, priezvisko, adresu, mobilné telefónne číslo alebo e-mailovú adresu, prípadne oboje. **V prípade, že uvediete súčasne e-mail aj mobilné číslo, informácie budete dostávať duplicitne.** Do formulára môžete uviesť viacerých členov domácnosti, ktorí majú záujem o využívanie tejto služby (v prípade, že Vám nepostačuje predtlač, môžete si stiahnuť nový formulár z webovej stránky obce. Službu „obecného hlásnika“ môžete podľa svojho uváženia kedykoľvek písomne zrušiť.

Vyplnený a podpísaný formulár môžete v čase úradných hodín odovzdať osobne na OcÚ Zamarovce, resp. kedykoľvek vhodiť do schránky OcÚ, ktorá je situovaná pri vchode do budovy OcÚ Zamarovce**.**

GDPR: Vypracovaná bezpečnostná dokumentácia informačných systémov od externej spoločnosti Osobnyudaj.sk, s.r.o. v súlade s Nariadením Európskeho Parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) so zákonom č. 18/2018 Z. z. o ochrane osobných údajov a o zmene a doplnení niektorých zákonov.

 Mgr. Peter Minárik

 starosta obce

Titul:

Meno:

Priezvisko:

Adresa:

Mobilné tlf. číslo:

E-mailová adresa: Podpis:

Titul:

Meno:

Priezvisko:

Adresa:

Mobilné tlf. číslo:

E-mailová adresa: Podpis: